ระทึก บินโดยสารอเมริกัน แอร์ไลน์ส เฉี่ยวชนเครื่องบินอีกลำ จนหางบิ่น (ชมคลิป)
(ภาพจากTwitter:Airlive.Net),ผู้โดยสารระทึกเลยเครื่องบินโดยสารของสายการบินอเมริกัน แอร์ไลน์ส จะไปเมืองไมอามี เกิดเฉี่ยวชนกับเครื่องบินโดยสารอเมริกัน อีเกิล ที่เพิ่งเดินทางมาถึง ที่สนามบินลากอร์เดีย เดชะบุญ ไม่มีผู้โดยสารบาดเจ็บจากอุบัติเหตุ,เมื่อ 18 ม.ค. สื่อต่างประเทศรายงานเกิดอุบัติเหตุ เครื่องบินโดยสารสองลำ ได้แก่ เครื่องบินโดยสาร โบอิ้ง 737 ของสายการบิน อเมริกัน แอร์ไลน์ส (American Airlines) เที่ยวบิน 1365 เกิดเฉี่ยวชนกับเครื่องบินโดยสารของสายการบิน อเมริกัน อีเกิล (American Eagle) เที่ยวบิน 4548 ที่สนามบินลากอร์เดีย (LaGurdia Airport) ในนครนิวยอร์ก  ประเทศสหรัฐฯ เมื่อเวลาประมาณ 13.40 น. วันที่ 17 ม.ค. ตามเวลาท้องถิ่น เดชะบุญ ไม่มีผู้โดยสารได้รับบาดเจ็บ จากเหตุการณ์เครื่องบินโดยสารสองลำชนกัน จากอุบัติเหตุครั้งนี้ที่ไม่รุนแรงนัก,ข่าวแจ้งว่า เครื่องบินโดยสารของอเมริกัน แอร์ไลน์ส เที่ยวบิน 1365 มีผู้โดยสารบนเครื่อง 97 คน ได้เฉี่ยวชนกับเครื่องบินโดยสารอเมริกัน อีเกิล ขณะที่เครื่องบินอเมริกัน แอร์ไลน์ส กำลังเคลื่อนตัวออกจาก Gate D ที่อาคารผู้โดยสาร B เพื่อจะมุ่งหน้าไปยังเมืองไมอามี รัฐฟลอริดา ส่วนเครื่องบินโดยสารอเมริกัน อีเกิล เพิ่งเดินทางมาถึงสนามบินลากอร์เดีย เพื่อส่งผู้โดยสาร 56 คน จนทำให้ส่วนหางของเครื่องบินได้รับความเสียหาย,หลังเกิดอุบัติเหตุ ด้านสายการบินอเมริกัน แอร์ไลน์ส ได้ออกแถลงการณ์ผ่านอีเมล ขอโทษลูกค้า ผู้โดยสารที่ทำให้เกิดความไม่สะดวกจากอุบัติเหตุที่เกิดขึ้น,ชมคลิป  ,ที่นี่
ผู้โดยสารระทึกเลยเครื่องบินโดยสารของสายการบินอเมริกัน แอร์ไลน์ส จะไปเมืองไมอามี เกิดเฉี่ยวชนกับเครื่องบินโดยสารอเมริกัน อีเกิล ที่เพิ่งเดินทางมาถึง ที่สนามบินลากอร์เดีย เดชะบุญ ไม่มีผู้โดยสารบาดเจ็บจากอุบัติเหตุ
เครื่องบินชนกัน,อเมริกัน แอร์ไลน์ส,อเมริกัน อีเกิล,สนามบินลากอร์เดีย,นิวยอร์ก